《和玉山倥侗生紫凤曲》
明代·苏平

银蟾帖天流素光，玉峰仙人吹紫凰。
紫凰离群发孤啸，思入寒紫悲怨长。
余音嘶风崖石裂，梅花飞春堕香雪。
冯夷宫中龙夜愁，鲛人学语声幽修。
江波淡淡寒不流，七十二峰凝暮秋。
急管繁弦不须数，转羽移商调尤古。
空山野人踏哮虎，隔竹江妃泣秋雨。
有时无声似有声，欲与彩凤相和鸣。
秦王女儿去不返，碧海三山梦魂断。

作者简介：浙江海宁人，字秉衡，号雪溪。永乐中举贤良方正，不就。工诗，少时作《绣鞋》诗，人呼为“苏绣鞋”。论诗甚严。景泰中，与弟正游京师，与刘溥、汤胤绩等常相唱和，称景泰十才子。著有《雪溪渔唱》。